CELEX: 32007R1119
Language: lt
Date: 2007-09-27 00:00:00
Title: 2007 m. rugsėjo 27 d. Komisijos reglamentas (EB) Nr. 1119/2007, nukrypstantis nuo Reglamento (EB) Nr. 581/2004, skelbiančio nuolatinį eksporto grąžinamųjų išmokų už tam tikras sviesto rūšis konkursą, ir nuo Reglamento (EB) Nr. 582/2004, skelbiančio nuolatinį eksporto grąžinamųjų išmokų už nugriebto pieno miltelius konkursą

28.9.2007   
            
            
               LT
            
            
               Europos Sąjungos oficialusis leidinys
            
            
               L 253/23
            
         
      KOMISIJOS REGLAMENTAS (EB) Nr. 1119/2007
   2007 m. rugsėjo 27 d.
   nukrypstantis nuo Reglamento (EB) Nr. 581/2004, skelbiančio nuolatinį eksporto grąžinamųjų išmokų už tam tikras sviesto rūšis konkursą, ir nuo Reglamento (EB) Nr. 582/2004, skelbiančio nuolatinį eksporto grąžinamųjų išmokų už nugriebto pieno miltelius konkursą
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo (1), ypač į jo 31 straipsnio 3 dalies b punktą ir 14 dalį,
   kadangi:
   
               (1)
            
            
               Atsižvelgiant į dabartinę padėtį pieno ir pieno produktų rinkoje, 2007 m. birželio 14 d. Komisijos reglamentu (EB) Nr. 660/2007, nustatančiu eksporto grąžinamąsias išmokas už pieną ir pieno produktus (2), numatyta nuo 2007 m. birželio 15 d. eksporto grąžinamųjų išmokų neteikti. Tikėtina, kad tokia padėtis rinkoje išliks keletą mėnesių.
            
         
               (2)
            
            
               Komisijos reglamento (EB) Nr. 581/2004 (3) 2 straipsnio 2 dalyje ir Komisijos reglamento (EB) Nr. 582/2004 (4) 2 straipsnio 2 dalyje nustatytas laikotarpis, per kurį turi būti pateiktos konkursinės paraiškos gauti eksporto grąžinamųjų išmokų už sviestą ir nugriebtus pieno miltelius sertifikatus. Atsižvelgiant į dabartinę padėtį rinkoje ir siekiant išvengti nereikalingų administracinių procedūrų bei mokesčių, tikslinga ir pakanka 2007 m. paskutinį ketvirtį numatyti vieną paraiškų teikimo laikotarpį per mėnesį.
            
         
               (3)
            
            
               Todėl reikia nukrypti nuo reglamentų (EB) Nr. 581/2004 ir (EB) Nr. 582/2004.
            
         
               (4)
            
            
               Šiame reglamente numatytos priemonės atitinka Pieno ir pieno produktų vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Nukrypstant nuo Reglamento (EB) Nr. 581/2004 2 straipsnio 2 dalies, nustatomi tokie paraiškų teikimo laikotarpiai 2007 m. spalio–lapkričio mėnesiais:
   
               a)
            
            
               2007 m. spalio mėn. paraiškų teikimo laikotarpis prasideda spalio 9 d., baigiasi – spalio 16 d.;
            
         
               b)
            
            
               2007 m. lapkričio mėn. paraiškų teikimo laikotarpis prasideda lapkričio 6 d., baigiasi – lapkričio 13 d.;
            
         
               c)
            
            
               2007 m. gruodžio mėn. paraiškų teikimo laikotarpis prasideda gruodžio 4 d., baigiasi – gruodžio 11 d.
            
         Jeigu paraiškų teikimo laikotarpio pradžios data yra valstybinė šventė, pirmąja paraiškų teikimo data laikoma darbo diena po valstybinės šventės. Jeigu paraiškų teikimo laikotarpio pabaigos data yra valstybinė šventė, paskutine paraiškų teikimo data laikoma darbo diena prieš valstybinę šventę.
   Paraiškų teikimo laikotarpis prasideda ir baigiasi 13 val. (Briuselio laiku).
   2 straipsnis
   Nukrypstant nuo Reglamento (EB) Nr. 582/2004 2 straipsnio 2 dalies, nustatomi tokie paraiškų teikimo laikotarpiai 2007 m. spalio–gruodžio mėnesiais:
   
               a)
            
            
               2007 m. spalio mėn. paraiškų teikimo laikotarpis prasideda spalio 9 d., baigiasi – spalio 16 d.;
            
         
               b)
            
            
               2007 m. lapkričio mėn. paraiškų teikimo laikotarpis prasideda lapkričio 6 d., baigiasi – lapkričio 13 d.;
            
         
               c)
            
            
               2007 m. gruodžio mėn. paraiškų teikimo laikotarpis prasideda gruodžio 4 d., baigiasi – gruodžio 11 d.
            
         Jeigu paraiškų teikimo laikotarpio pradžios data yra valstybinė šventė, pirmąja paraiškų teikimo data laikoma darbo diena po valstybinės šventės. Jeigu paraiškų teikimo laikotarpio pabaigos data yra valstybinė šventė, paskutine paraiškų teikimo data laikoma darbo diena prieš valstybinę šventę.
   Paraiškų teikimo laikotarpis prasideda ir baigiasi 13 val. (Briuselio laiku).
   3 straipsnis
   Valstybės narės jų nuomone tinkamiausiu būdu informuoja operatorius apie naujas datas.
   4 straipsnis
   Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2007 m. rugsėjo 27 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 160, 1999 6 26, p. 48. Reglamentas su paskutiniais pakeitimais, padarytais Reglamentu (EB) Nr. 1913/2005 (OL L 307, 2005 11 25, p. 2).
   
      (2)  OL L 155, 2007 6 15, p. 26.
   
      (3)  OL L 90, 2004 3 27, p. 64. Reglamentas su paskutiniais pakeitimais, padarytais Reglamentu (EB) Nr. 276/2007 (OL L 76, 2007 3 16, p. 16).
   
      (4)  OL L 90, 2004 3 27, p. 67. Reglamentas su paskutiniais pakeitimais, padarytais Reglamentu (EB) Nr. 276/2007.